CELEX: 32002R0748
Language: ro
Date: 2002-04-29 00:00:00
Title: Regulamentul (CE) nr. 748/2002 al Comisiei din 29 aprilie 2002 privind suspendarea și deschiderea contingentelor tarifare aplicabile importului în Comunitate al unor produse agricole transformate originare din Ungaria și de modificare a Regulamentului (CE) nr. 1477/2000

03/Volumul 41
            
            
               RO
            
            
               Jurnalul Ofícial al Uniunii Europene
            
            
               239
            
         32002R0748
   
               L 115/15
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 748/2002 AL COMISIEI
   
   din 29 aprilie 2002
   privind suspendarea și deschiderea contingentelor tarifare aplicabile importului în Comunitate al unor produse agricole transformate originare din Ungaria și de modificare a Regulamentului (CE) nr. 1477/2000
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 3448/93 al Consiliului din 6 decembrie 1993 de stabilire a regimului comercial aplicabil anumitor mărfuri rezultate din transformarea produselor agricole (1), astfel cum a fost modificat ultima dată prin Regulamentul (CE) nr. 2580/2000 (2), în special articolul 7 alineatul (2),
   având în vedere Decizia 1999/67/CE a Consiliului din 22 octombrie 1998 privind încheierea Protocolului de adaptare a aspectelor comerciale din Acordul european dintre Comunitățile Europene și statele membre ale acestora, pe de o parte, și Republica Ungară, pe de altă parte, pentru a ține cont de aderarea Republicii Austria, a Republicii Finlanda și a Regatului Suediei la Uniunea Europeană, precum și de rezultatul negocierilor agricole ale Rundei Uruguay, în special de îmbunătățirile regimului preferențial existent (3), în special articolul 2,
   întrucât:
   
               (1)
            
            
               Protocolul nr. 3 al Acordului european de instituire a unei asocieri între Comunitățile Europene și statele membre ale acestora, pe de o parte, și Republica Ungară, pe de altă parte, aprobat prin Decizia 93/742/Euratom, CECO, CE a Consiliului și a Comisiei (4), stabilește regimurile comerciale pentru produsele agricole transformate care sunt prevăzute în acesta.
            
         
               (2)
            
            
               Prin Decizia nr. 2/2002 a Consiliului de asociere CE-Ungaria din 16 aprilie 2002 privind îmbunătățirea regimurilor comerciale pentru produsele agricole transformate, prevăzute la Protocolul nr. 3 al Acordului european, Protocolul nr. 3 al Acordului european (5) a fost modificat în ceea ce privește volumul contingentelor tarifare, precum și sistemul de calcul al componentelor agricole reduse și al taxelor suplimentare. Modificările se aplică de la 1 ianuarie 2002.
            
         
               (3)
            
            
               Prin urmare, trebuie să se suspende aplicarea contingentelor tarifare aplicabile importului în Comunitate de produse originare din Ungaria, deschise pentru anul 2002 prin Regulamentul (CE) nr. 2542/2001 al Comisiei (6), și să se deschidă noile contingente anuale prevăzute la anexa I la Protocolul nr. 3. Trebuie să se prevadă că, pentru anul 2002, se deschid noile contingente de la 1 ianuarie până la 31 decembrie. În plus, este necesar să se precizeze că importurile provenind din Ungaria care s-au efectuat deja în conformitate cu contingentele tarifare prevăzute la Regulamentul (CE) nr. 2542/2001 trebuie considerate ca făcând parte din noile contingente tarifare. În acest sens, trebuie reamintit că rambursarea, dacă este cazul, a taxelor aplicate acestor importuri se va face în conformitate cu dispozițiile articolelor 878-898 din Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar (7), astfel cum a fost modificat ultima dată prin Regulamentul (CE) nr. 444/2002 (8).
            
         
               (4)
            
            
               Este necesar să se prevadă că, pentru Ungaria, contingentele tarifare deschise se gestionează în conformitate cu Regulamentul (CEE) nr. 2454/93.
            
         
               (5)
            
            
               Trebuie să se elimine cuantumul componentelor agricole reduse, precum și taxele suplimentare, aplicabile de la 1 iulie 2000 importului în Comunitate al mărfurilor care intră sub incidența Regulamentului (CE) nr. 3448/93, care au fost stabilite în cadrul Acordului european cu Ungaria de Regulamentul (CE) nr. 1477/2000 al Comisiei (9), astfel cum a fost modificat ultima dată prin Regulamentul (CE) nr. 176/2002 (10).
            
         
               (6)
            
            
               Regulamentul (CE) nr. 1477/2000 trebuie să se modifice în consecință.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului de gestionare a problemelor orizontale privind schimburile de produse agricole transformate care nu intră sub incidența anexei I,
            
         ADOPTĂ PREZENTUL REGULAMENT:
   Articolul 1
   (1)   Aplicarea contingentelor tarifare deschise prin anexa IV la Regulamentul (CE) nr. 2542/2001 se suspendă de la 1 ianuarie 2002.
   (2)   Contingentele tarifare comunitare pentru produsele originare din Ungaria, prevăzute la anexele I și II, sunt deschise anual de la 1 ianuarie până la 31 decembrie.
   Pentru anul 2002, ele sunt deschise de la 1 ianuarie până la 31 decembrie 2002.
   (3)   Contingentele tarifare aplicabile produselor prevăzute la anexa I sunt scutite de taxe.
   (4)   În limita contingentelor tarifare prevăzute la anexa II, produselor respective li se aplică o taxă de 0 % + 1,8 EUR per 100 kg net eda. Începând cu 1 ianuarie 2003, această taxă face obiectul unei reduceri anuale de 10 %.
   Articolul 2
   Cantitățile de mărfuri supuse contingentelor tarifare și puse în liberă circulație începând cu 1 ianuarie 2002, în conformitate cu Regulamentul (CE) nr. 2542/2001, înainte de intrarea în vigoare a prezentului regulament, sunt incluse în cantitățile prevăzute la anexele I și II.
   Articolul 3
   Contingentele tarifare comunitare prevăzute la articolul 1 alineatul (2) sunt gestionate de Comisie în conformitate cu articolele 308a, 308b și 308c din Regulamentul (CEE) nr. 2454/93.
   Articolul 4
   Regulamentul (CE) nr. 1477/2000 se modifică după cum urmează:
   
               1.
            
            
               în articolul 2, al treilea paragraf se elimină;
            
         
               2.
            
            
               anexele V, VI, VII și VIII se elimină.
            
         Articolul 5
   Prezentul regulament intră în vigoare la data publicării în Jurnalul Oficial al Comunităților Europene.
   
   Se aplică de la 1 ianuarie 2002.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 aprilie 2002.
      
         
            Pentru Comisie
         
         Erkki LIIKANEN
         
         
            Membru al Comisiei
         
      
   
   
      (1)  JO L 318, 20.12.1993, p. 18.
   
      (2)  JO L 298, 25.11.2000, p. 5.
   
      (3)  JO L 28, 2.2.1999, p. 1.
   
      (4)  JO L 347, 31.12.1993, p. 1.
   
      (5)  Nepublicat încă în Jurnalul Oficial.
   
      (6)  JO L 341, 22.12.2001, p. 82.
   
      (7)  JO L 253, 11.10.1993, p. 1.
   
      (8)  JO L 68, 12.3.2002, p. 11.
   
      (9)  JO L 171, 11.7.2000, p. 44.
   
      (10)  JO L 30, 31.1.2002, p. 39.
   ANEXA I
   Contingentele tarifare preferențiale pentru importurile în Comunitate de produse originare din Ungaria – scutite de taxe
   
               Număr de ordine
            
            
               Cod NC
            
            
               Descriere
            
            
               Contingent 2002
            
            
               Majorare anuală începând cu 2003
            
         
               (1 000 kg/net)
            
         
               (1)
            
            
               (2)
            
            
               (3)
            
            
               (4)
            
         
               09.5616
            
            
               0403 10 51-0403 10 99
            
            
               Iaurturi, cu adaos de arome sau de fructe sau cacao
            
            
               132
            
            
               12
            
         
               09.5257
            
            
               0405 20 10
               0405 20 30
            
            
               Produs lactat tartinabil cu un conținut de grăsimi mai mare sau egal cu 39 %, dar mai mic de 75 % în greutate
            
            
               4 498
            
            
               409
            
         
               ex 2106
            
            
               Preparate alimentare nespecificate și neincluse în altă parte, altele decât cele de la codul NC 2106 90 20 (1) și altele decât siropurile de zahăr, cu adaos de arome sau de coloranți
            
         
               ex 3302 10
            
            
               Amestecuri de substanțe odorizante și amestecuri (inclusiv soluții alcoolice) pe baza uneia sau mai multor asemenea substanțe, de tipul celor utilizate pentru industriile alimentare sau de băuturi:
            
         
               3302 10 21
            
            
               – care nu conțin grăsimi provenite din lapte, zaharoză, izoglucoză, glucoză, amidon sau feculă sau cu un conținut de grăsimi din lapte mai mic de 1,5 % în greutate, de zaharoză sau de izoglucoză mai mic de 5 %, de glucoză, amidon sau feculă mai mic de 5 %
            
         
               3302 10 29
            
            
               – altele
            
         
               09.5213
            
            
               ex 1704
            
            
               Produse zaharoase fără cacao (inclusiv ciocolată albă), cu excepția extractelor de lemn dulce, cu un conținut de zaharoză mai mare decât 10 % în greutate, fără adaos de alte substanțe, de la codul NC 1704 90 10
            
            
               5 205
            
            
               473
            
         
               09.5215
            
            
               1803
            
            
               Pastă de cacao, chiar degresată
            
            
               1 170
            
            
               106
            
         
               09.5217
            
            
               1804 00 00
            
            
               Unt, grăsime și ulei de cacao
            
            
               2 173
            
            
               198
            
         
               09.5219
            
            
               1805 00 00
            
            
               Pudră de cacao, fără adaos de zahăr sau alți îndulcitori
            
            
               54
            
            
               5
            
         
               09.5221
            
            
               1806
            
            
               Ciocolată și alte preparate alimentare care conțin cacao
            
            
               6 948
            
            
               632
            
         
                
            
            
               1901
            
            
               Extracte de malț; preparate alimentare din faină, griș, amidon, fecule sau extracte de malț, care nu conțin pudră de cacao sau cu un conținut de cacao mai mic decât 40 % în greutate, calculat pe o bază complet degresată, nespecificate și neincluse în altă parte; preparate alimentare din produsele de la pozițiile de la nr. 0401 până la nr. 0404, care nu conțin pudră de cacao sau cu un conținut de cacao mai mic decât 5 % în greutate, calculat pe o bază complet degresată, nespecificate și neincluse în altă parte:
            
            
                
            
            
                
            
         
               09.5223
            
            
               1901 10 00
            
            
               – preparate pentru alimentația copiilor, condiționate pentru vânzarea cu amănuntul
            
            
               139
            
            
               13
            
         
               09.5225
            
            
               1901 20 00
            
            
               – amestecuri și aluaturi pentru prepararea produselor de brutărie, de patiserie sau a biscuiților de la poziția nr. 1905
            
            
               1 692
            
            
               154
            
         
               09.5227
            
            
               ex 1901 90
            
            
               – altele, cu excepția produselor de la codul NC 1901 90 91
            
            
               2 596
            
            
               236
            
         
               09.5228
            
            
               ex 1902
            
            
               Paste făinoase, chiar semipreparate sau preparate altfel, cu excepția pastelor făinoase umplute de la codurile NC 1902 20 10 și 1902 20 30; cușcuș, chiar preparat
            
            
               1 144
            
            
               104
            
         
               09.5229
            
            
               1903 00 00
            
            
               Tapioca și înlocuitorii săi preparați din fecule, sub formă de fulgi, granule, bulgări sau alte forme similare
            
            
               61
            
            
               6
            
         
               09.5231
            
            
               1904
            
            
               Produse pe bază de cereale obținute prin expandare sau prăjire (de exemplu fulgi de porumb); cereale (altele decât porumbul), sub formă de boabe sau de fulgi ori de alte boabe prelucrate (cu excepția făinii și a grișului), semipreparate sau preparate altfel, nespecificate și neincluse în altă parte
            
            
               200
            
            
               18
            
         
               09.5233
            
            
               1905
            
            
               Produse de brutărie, de patiserie și biscuiți cu sau fără adaos de cacao; ostii, capsule goale de tipul celor utilizate pentru medicamente, vafe cu capac, pastă uscată de faină, amidon sau feculă în foi și alte produse similare
            
            
               4580
            
            
               416
            
         
               09.5617
            
            
               2008 99 85
            
            
               Porumb, cu excepția porumbului dulce (Zea mays var. saccharata)
            
            
               220
            
            
               20
            
         
               2008 99 91
            
            
               Igname, batați și părți comestibile similare de plante, cu un conținut de amidon sau feculă mai mare sau egal cu 5 % în greutate
            
         
               09.5237
            
            
               2101 12 98
            
            
               Preparate pe bază de extracte, esențe sau concentrate de cafea sau pe bază de cafea, altele decât cele de la codul NC 2101 12 92
            
            
               23
            
            
               2
            
         
               2101 20
            
            
               – Extracte, esențe și concentrate de ceai sau de maté și preparate pe baza acestor extracte, esențe sau concentrate sau pe bază de ceai sau de maté
            
         
               09.5239
            
            
               2101 30
            
            
               Cicoare prăjită și alți înlocuitori prăjiți de cafea și extractele, esențele și concentratele lor
            
            
               1016
            
            
               92
            
         
               09.5619
            
            
               2102 20 11
               2102 20 19
            
            
               Drojdii inactive
            
            
               286
            
            
               26
            
         
               09.5241
            
            
               2103
            
            
               Preparate pentru sosuri și sosuri preparate; amestecuri de condimente și amestecuri pentru asezonare; făină de muștar și muștar preparat
            
            
               4365
            
            
               397
            
         
               09.5243
            
            
               2104
            
            
               Preparate pentru supe, ciorbe sau bulionuri; preparate alimentare compuse omogenizate
            
            
               1186
            
            
               108
            
         
               09.5245
            
            
               2105 00
            
            
               Înghețate de consum, cu cacao sau nu
            
            
               97
            
            
               9
            
         
               09.5251
            
            
               2202
            
            
               Ape, inclusiv apele minerale și apele gazoase, cu adaos de zahăr sau alți îndulcitori sau cu adaos de arome și alte băuturi nealcoolice, excluzând sucurile de fructe sau de legume de la poziția nr. 2009
            
            
               3307
            
            
               301
            
         
               09.5253
            
            
               2203 00
            
            
               Bere fabricată din malț (2)
               
            
            
               2341
            
            
               213
            
         
               09.5255
            
            
               2205
            
            
               Vermuturi și alte vinuri din struguri proaspeți, preparate cu plante sau substanțe aromatice
            
            
               678
            
            
               62
            
         
               09.5211
            
            
               3823
            
            
               Acizi grași monocarboxilici industriali; uleiuri acide de rafinare; alcooli grași industriali:
            
            
               1269
            
            
               115
            
         
               3823 12
            
            
               – – Acid oleic
            
         
               3823 70
            
            
               – Alcooli grași industriali
            
         
      (1)  Pentru produsele de la codul NC 2106 90 10, admiterea la această preferință se supune condițiilor prevăzute în dispozițiile comunitare corespunzătoare.
   
      (2)  Acest contingent se suspendă de la 1 iulie 2002.
   ANEXA II
   Contingentele tarifare preferențiale pentru importurile în Comunitate de produse originare din Ungaria
   
               Număr de ordine
            
            
               Cod NC
            
            
               Descriere
            
            
               Contingentul anual 2002
            
            
               Majorare anuală de la 1.1.2003
            
            
               Taxa vamală aplicabilă la 1.1.2002
            
         
               (1 000 kg/net)
            
         
               09.5209
            
            
               0710 40 00
            
            
               Porumb dulce
            
            
               16 882
            
            
               1 688
            
            
               0 % + 1,8 euro per 100 kg net eda (1)
               
            
         
               0711 90 30
            
         
               09.5235
            
            
               2001 90 30
            
            
               Porumb dulce
            
            
               14 074
            
            
               1 407
            
            
               0 % + 1,8 euro per 100 kg net eda (1)
               
            
         
               2004 90 10
            
         
               2005 80 00
            
         
      (1)  Această taxă vamală face obiectul unei reduceri anuale de 10 % de la 1 ianuarie 2003.